כלב סיוע

שמאל|ממוזער|כלב סיוע מסייע בדחיפת כיסא גלגלים
ממוזער|כלב סיוע לשמיעה מסמן בעזרת ראשו
כלב סיוע (באנגלית: Assistance dog) הוא כלב שעובר אימון ייעודי על מנת לסייע לאדם עם מוגבלות בהתמודדות בחיי היום-יום. כלבי סיוע יכולים לעבור אימון במסגרת ארגונים מקצועיים או על ידי האדם שהם עתידים לסייע לו.

 טרמינולוגיה 
המונח "כלב סיוע" הוא המונח המקובל ברמה הבינלאומית לכלב המעניק סיוע לאדם עם מוגבלות. הכלב עובר אימון משימתי כדי לסייע בהתמודדות עם מגבלותיו של האדם המטופל. בארצות הברית, כלבי סיוע מכונים לעיתים קרובות גם "כלבי שירות" (Service Dogs).

כלבי סיוע אינם זהים בהכשרתם והסמכתם לחיות לתמיכה רגשית  (Emotional Support Animals – ESAs). חיות התמיכה הרגשית, אינן נהנות מהגנות בחוק הזהות להגנות בחוק בהשוואה להגנות שכלבי סיוע ושירות מקבלים ולרוב הן אינן עוברות הכשרה משמעותית, אם בכלל. כלבי סיוע וגם חיות לתמיכה רגשית (ESAs) נבדלים מכלבים טיפוליים. בעוד שכלבים טיפוליים נדרשים לעבור הכשרה ולקבל הסמכה, הם מסייעים לאנשים אחרים שאינם המטפלים הישירים שלהם ועל כן הם אינם נכללים תחת חוקים כגון חוק האמריקאים עם מוגבלויות (ADA). ה-ADA מגן על זכויותיהם של אנשים עם מוגבלות. בגלל הגנות משפטיות האלה, כלבי סיוע ושירות יכולים ללוות את המטפלים שלהם "הנכים/מוגבלים" במרחבים ציבוריים שאסורים על חיות מחמד וחיות לתמיכה רגשית. זה כולל מסעדות, תיאטראות, חנויות, מלונות ומוזיאונים.

 הדרישות הייחודיות ממטופל ומכלב הסיוע 
כדי שמטופל יהיה זכאי לכלב סיוע ושהכלב ייחשב ככלב סיוע, עליהם לעמוד בקריטריונים הבאים:
 כדי שאדם יוכל להחזיק כלב סיוע, עליו לעמוד בהגדרה החוקית של נכות או מוגבלות במדינה או באזור הרלוונטי.
 הכלב עצמו חייב לעבור הכשרה ייעודית שנועדה לסייע לבעליו בהתמודדות עם מוגבלותו. הכשרה זו עשויה לכלול:
 פתיחת דלתות עבור אנשים עם מוגבלות תנועה.
 זיהוי רמות סוכר גבוהות בדם או אלרגנים והתרעה על כך.
 התראה על צלצול טלפון או גירויים קוליים אחרים.
 סיוע לאנשים עם לקויות ראייה או ניידות.
 על הכלב להיות רגוע וממושמע, וכן נקי ובריא, כדי שיוכל לבצע את תפקידו בצורה מיטבית ולפעול בסביבה ציבורית ללא הפרעה.

 חקיקה ותקנות בינלאומיות 
לכל מדינה או אזור קיימים חוקים ותקנות ייחודיים הנוגעים לכלבי סיוע. עם זאת, הקריטריונים הבינלאומיים זוכים להכרה רחבה ברחבי העולם, ומהווים בסיס משותף להגדרת זכויותיהם של אנשים עם מוגבלות הנעזרים בכלבי סיוע.

 החקיקה והתקנות בישראל 
בישראל תקנות שוויון זכויות לאנשים עם מוגבלות (אופן הסימון של חיית סיוע), תשפ"ד-2023, קובעות כי כלב סיוע יסומן באמצעות אפודה מזהה בצבע כחול, שעליה יהיה כתוב "כלב סיוע" ושם מרכז ההכשרה וההדרכה שהנפיק את התעודה עבורו.

בנוסף, תקנות שוויון זכויות לאנשים עם מוגבלות (תעודת חיית סיוע) מגדירות את הדרישות לתעודת כלב סיוע, כולל פרטים כמו שם הכלב, מספר שבב, שם הנוהג בו, שם מרכז ההכשרה וההדרכה, ותאריך הנפקת התעודה. החוק בישראל אוסר על אפליית אנשים עם מוגבלות המלווים בכלב סיוע, ומחייב מתן גישה למקומות ציבוריים ושירותים ציבוריים לאנשים אלו.

תקנות נוספות, כמו תקנות שוויון זכויות לאנשים עם מוגבלות (התאמות נגישות לשירות), תשע"ג-2013, מגדירות את חיית השירות כ"חיה אשר אולפה באופן פרטני לבצע משימות עבור אדם עם מוגבלות", כולל כלבי נחייה, כלבי סימון, וכלבים המסייעים לאנשים בספקטרום האוטיסטי.

ההגדרות והתקנות עשויות להשתנות בין מדינות ואזורים, ולכן יש לעיין בחוקים המקומיים הרלוונטיים לכל מדינה או אזור.

 תהליך הדרכה 
ממוזער|כלב סיוע באילוף באפוד שלו
כלבי סיוע אומנו באופן מסורתי על ידי ארגונים ייעודיים, אך במדינות כמו ארצות הברית, הממלכה המאוחדת ואוסטרליה, ניתן לאמן כלבי סיוע גם על ידי הנוהגים עצמם. בישראל, הכשרת כלבי שירות מתבצעת בהתאם לתיקון חוק כלבי נחייה משנת 2022, והחל ממאי 2023, כלבי השירות מוגנים תחת חוק זה.

כלב המיועד לשמש כלב סיוע עובר תהליך סוציאליזציה ואימון להפחתת רגישות (desensitization training), שבמהלכו הוא נחשף לסביבות חדשות, קולות, ריחות וגירויים נוספים. שלב זה מהווה בסיס חיוני להכשרת הכלב, ומטרתו להבטיח שישמור על ריכוז ויציבות בזמן עבודתו. בנוסף, הכלב עובר אימון משמעת קפדני (obedience training), שנועד להבטיח שליטה מלאה של המטופל עליו, כדי שיוכל לבצע את תפקידו באופן בטוח ויעיל.

 הכשרת כלב סיוע לביצוע משימות ייעודיות 
לאחר סיום אימון המשמעת והציות (obedience training), מתחיל אימון המשימות הייעודיות של כלב הסיוע. במהלך שלב זה, הכלב לומד לבצע משימות המותאמות לצרכים הייחודיים של המטופל כדי לסייע בהתמודדות עם מוגבלותו.

המשימות שכלב סיוע מוכשר לבצע משתנות בהתאם לסוג המוגבלות של המטופל. כלבי סיוע יכולים ללמוד לבצע מגוון רחב של משימות, כגון:
 סיוע פיזי: פתיחת דלתות, הרמת חפצים, הדלקת וכיבוי אורות, הבאת חפצים ואף מתן יציבות בזמן הליכה.
 התראה רפואית: כלבי התראה רפואית מאומנים לזהות שינויים במצב הפיזי של בעליהם, כגון: זיהוי ירידה או עלייה חדה ברמות הסוכר בדם עבור חולי סוכרת, זיהוי התקפים עבור חולי אפילפסיה או התרעה על נוכחות אלרגנים.
 סיוע לניידות: תמיכה ביציבות בעת הליכה, משיכת כיסא גלגלים או עזרה בקימה ממצב ישיבה.
 סיוע לאנשים עם לקויות שמיעה: התרעה על קולות חשובים, כגון אזעקות, צלצול דלת או בכי של תינוק.

מטלות מסוימות עשויות לדרוש כלב גדול יותר עם מפרקים בריאים, בעוד שאחרות (למשל התרעה לצליל) יכולות להתבצע על ידי כלב בכל גודל.שמאל|ממוזער|275x275 פיקסלים|שלט "כלבי סיוע בברכה" בבולטון פריורי

 סוגי כלבי סיוע 
ממוזער|כלב סיוע בניידות עוזר למטפל שלו לקום
דוגמאות נפוצות לכלבי סיוע כוללות:
 כלבי נחייה
 כלבים שומעים
 כלבי סיוע בניידות
 כלבי תגובה רפואית
 כלבי תגובה להתקפים
 כלבי סיוע פסיכיאטרי
 כלבי סיוע לאוטיזם

בארצות הברית, חוק האמריקאים עם מוגבלות (ADA) קובע שאין צורך בהסמכה או רישום פורמלי לכלב על מנת ששיוכר ככלב סיוע. בהתאם לחוק בארצות הברית, ממשלות, רשויות מקומיות, עסקים וארגונים ללא מטרות רווח המשרתים את הציבור מחויבים להתיר לאנשים עם מוגבלות להכניס כלבי סיוע לכל האזורים שבהם הציבור מורשה לשהות.

 ראו גם 
 כלב סיוע לאוטיסטים
 כלב עבודה ושירות
 כלב נחייה
 כלב טיפולי
 כלב חיפוש והצלה
 כלב גישוש
 כלב שמירה
 טיפול בעזרת בעלי חיים
 יחידת עוקץ
 בעלי חיים בשירות כוחות הביטחון
 יחידת הכלבנים לישראל

 קישורים חיצוניים 

 מרכז משאבי בעלי חיים בשירות הלאומי של אגודת דלתא

 משרד המשפטים, חיות שירות לאנשים עם מוגבלות




 הערות שוליים 

קטגוריה:כלבים והאדם
קטגוריה:אילוף כלבים
קטגוריה:נכות
טיפולי
קטגוריה:כלבים בשירות צבאי ומשטרתי
קטגוריה:ישראל: בעלי חיים בשירות צבאי ומשטרתי